ศาลนัดตรวจความพร้อม คู่ผัวเมีย ฆ่าหั่นศพญี่ปุ่นปี 57 ยังปฏิเสธบางข้อหา
ศาลนัดตรวจความพร้อมคู่ความคดี สมชาย-พรชนก สามีภรรยา ผู้ต้องหาฆ่าหั่นศพครูสอนภาษาชาวญี่ปุ่น ขณะที่สามียอมรับฆ่าหั่นศพจริง แต่ไม่ได้ไตร่ตรองไว้ก่อน ฝ่ายภรรยาอ้างไม่รู้เรื่องฆ่า สารภาพเป็นคนเอาบัตรเครดิตผู้ตายไปใช้กดเงิน โดยอ้างว่าสามีนำมาให้ใช้ ,เจ้าหน้าที่ราชทัณฑ์ควบคุมตัวนายสมชาย แก้วบางยาง และนางพรชนก ไชยะปะ สองสามีภรรยามาจากเรือนจำพิเศษกรุงเทพ มายังศาลอาญา รัชดาภิเษก ตามที่ศาลอาญานัดตรวจความพร้อมของคู่ความในคดีที่พนักงานอัยการเป็นโจทก์ยื่นฟ้อง นายสมชาย และ นางพรชนก เป็นจำเลยในความผิดฐานร่วมกันฆ่าผู้อื่นโดยไตร่ตรองไว้ก่อน, หน่วงเหนี่ยวกักขัง, ซ่อนเร้นทำลายศพ, ลักทรัพย์ในเวลากลางคืน และทำให้เสียหายซึ่งเอกสารของผู้อื่น,จากกรณี 21 กันยายน-13 ตุลาคม 2557 ทั้งสองร่วมกันฆ่าหั่นศพ นายโยชิโนริ ชิมาโตะ อายุ 79 ปี ครูสอนภาษาญี่ปุ่น ก่อนนำชิ้นส่วนศพไปทิ้งที่คลองบางนางทิ้ม อำเภอบางบ่อ จังหวัดสมุทรปราการ พร้อมลักทรัพย์บัตรเครดิตของผู้เสียชีวิตไปกดเอาเงินสดรวมกว่า 5 แสนบาท,โดยในชั้นศาล นายสมชาย ยังให้การรับสารภาพข้อหาฆ่าคนตายและลงมือหั่นศพจริง, รวมทั้งสารภาพซ่อนเร้นทำลายศพ และลักทรัพย์บัตรเครดิตผู้ตาย แต่ปฏิเสธว่าไม่ได้ฆ่าโดยไตร่ตรองไว้ก่อน ไม่ได้กักขังหน่วงเหนี่ยว และไม่ได้นำบัตรเครดิตของผู้ตายไปใช้,ส่วนนางพรชนก ยังคงให้การปฏิเสธข้อหาฆ่าคนตาย, ซ่อนเร้นทำลายศพ, กักขังหน่วงเหนี่ยว และข้อหาลักทรัพย์ แต่รับสารภาพเพียงนำบัตรเครดิตของผู้ตายไปใช้กดเงิน โดยอ้างว่านายสมชาย เป็นผู้นำมาให้เท่านั้น,อย่างไรก็ตาม ก่อนหน้านี้ศาลได้ตรวจพยานหลักฐานของฝ่ายโจทก์และจำเลยแล้ว และนัดสืบพยานโจทก์ครั้งแรกวันที่ 24 พฤศจิกายน เวลา 09.00 น. โดยอัยการโจทก์แถลงยื่นส่งบัญชีเอกสารจำนวน 88 รายการ พร้อมขอนำพยานเข้าสืบจำนวนกว่า 30 ปาก เช่น พนักงานสอบสวน สน.ห้วยขวาง และ สภ.บางเสาธง, แพทย์ที่ชันสูตรชิ้นส่วนมนุษย์ และแพทย์ที่พิสูจน์ดีเอ็นเอของผู้ตายกับบุตรชายที่เป็นคนญี่ปุ่น ใช้เวลา 6 นัด ส่วนทนายจำเลย แถลงขอนำพยานเข้าสืบจำนวน 4 ปาก คือ จำเลยที่ 1 และ 2 กับบุตรของจำเลยที่ 1 และบุตรของจำเลยที่ 2 ซึ่งเกิดกับสามีชาวญี่ปุ่นคนก่อน ใช้เวลาเพียง 1 นัด,ภายหลังตรวจความพร้อมคู่ความเสร็จสิ้น ศาลได้นัดสืบพยานโจทก์นัดแรก 24 พฤศจิกายน เวลา 09.00 น. โดยอัยการโจทก์แจ้งต่อศาลเตรียมพยานโจทก์ไว้ 57 ปาก คาดว่าจะใช้เวลาสืบพยานของฝ่ายโจทก์และจำเลย 6 นัด คือตั้งแต่ 24-27 พฤศจิกายน สืบพยานโจทก์ และ 1-2 ธันวาคม สืบพยานจำเลย โดยในวันที่ 24 พฤศจิกายนนี้ นายเทสซึโอะ ชิมาโตะ บุตรชายผู้ตายจะมาสืบพยานฝ่ายโจทก์ด้วย.
ศาลนัดตรวจความพร้อมคู่ความคดี สมชาย-พรชนก สามีภรรยาฆ่าหั่นศพครูสอนภาษาชาวญี่ปุ่น ขณะที่สามียอมรับฆ่าหั่นศพจริง แต่ไม่ได้ไตร่ตรองไว้ก่อน ฝ่ายภรรยาอ้างไม่รู้เรื่องฆ่า สารภาพเป็นคนเอาบัตรเครดิตผู้ตายไปใช้กดเงิน
คู่สามีภรรยาฆ่าญี่ปุ่น,ฆ่าหั่นศพ,ฆ่าหั่นศพครูสอนภาษาชาวญี่ปุ่น,สืบพยานโจทก์,เทสซึโอะ ชิมาโตะ,รับสารภาพ,สมชาย แก้วบางยาง,พรชนก ไชยะปะ,ข่าว,ไทยรัฐออนไลน์,ข่าวทั่วไทย,ฆาตกรรม